2021.gada 28.aprīlī Nolikums Nr.NOL1/2021

Olainē

 Apstiprināts ar Olaines novada domes

 2021.gada 28.aprīļa sēdes lēmumu

 (5. prot., 17. p.)

**Olaines novada pašvaldības līdzdalības budžeta projektu konkursa nolikums**

1. **Vispārīgie jautājumi**
2. Nolikums nosaka kārtību, kādā organizē Olaines novada pašvaldības līdzdalības budžeta projektu īstenošanas konkursu (turpmāk – Konkurss) un piešķir Olaines novada pašvaldības (turpmāk – Pašvaldība) finansējumu Olaines novada līdzdalības budžeta projektu (turpmāk – Projekti) īstenošanai.
3. Konkursu izsludina, organizē un īsteno Pašvaldība.
4. Konkursa mērķis ir:
	1. veicināt kvalitatīvas dzīves vidi un teritoriju attīstību, veidojot visiem iedzīvotājiem pieejamu un labiekārtotu ārtelpu;
	2. pastāvīgi un mērķtiecīgi veicināt Olaines novadu iedzīvotāju iesaisti un līdzdalību Olaines novada attīstībā un finanšu līdzekļu izlietošanā;
	3. Pašvaldībai iegūt vērtīgu atgriezenisko saiti par nepieciešamajiem publiskās ārtelpas uzlabojumiem, kas ir svarīgi Olaines novada iedzīvotājiem.

# Finansējuma piešķiršanas nosacījumi

1. 1 (viena) attīstības projekta realizācijai piešķiramo finanšu līdzekļu apjoms ir ne vairāk kā 25 000 *euro* (ieskaitot PVN). Kopējais finanšu līdzekļu apjoms ir 100 000 *euro*, maksimālā projektu kopsumma Olaines pilsētā ir 50 000 *euro*, Olaines pagastā - 50 000 *euro*.
2. Finansējumu piešķir Pašvaldības Konkursa kārtībā izvēlēto projektu īstenošanai, atsevišķi vērtējot projektus Olaines pilsētā un Olaines pagastā.

1. Finansējuma piešķiršanai virza Projektu, kas atbilst šādiem kritērijiem:
	1. Projekta īstenošanas vieta ir sabiedrībai pieejama - publiskā lietošanā esoša Pašvaldībai piederoša vai piekrītoša publiska ārtelpa vai uz atbilstoši noslēgta līguma pamata fiziskai vai juridiskai personai piederoša ārtelpa vai par ko var tikt noslēgts atbilstošs līgums starp Pašvaldību un ārtelpas īpašnieku;
	2. Projekta īstenošanas rezultāta ilgtspēja – Projekta rezultātā radītā infrastruktūra kalpos un būs publiski pieejama vismaz 10 (desmit) gadus;
	3. Projektu iespējams realizēt 1 (viena) gada ietvaros kopš tā apstiprināšanas brīža.
	4. Projektam nedrīkst būt komerciāls, reliģisks vai politisks raksturs.

# Prasības Projekta pieteikuma iesniedzējam

1. Projekta pieteikumu dalībai Konkursā var iesniegt:
	1. Olaines novadā deklarēti iedzīvotāji, kuri ir sasnieguši vismaz 16 (sešpadsmit) gadu vecumu (turpmāk – Iesniedzējs);
	2. Olaines novadā reģistrētas nevalstiskās organizācijas (biedrības vai nodibinājumi), uzņēmumi (turpmāk – Iesniedzējs).
2. Iesniedzējs Konkursam var iesniegt ne vairāk kā 3 (trīs) Projekta pieteikumus. 1 (viens) Projekta pieteikums attiecas tikai uz 1 (vienu) objektu vienotā teritorijā.

# Konkursa izsludināšana, konkursa komisijas darbības organizācija un kompetence

1. Projektus apstiprina konkursa kārtībā.
2. Paziņojumu par Konkursa izsludināšanu publicē Pašvaldības oficiālajā tīmekļa vietnē [www.olaine.lv](http://www.olaine.lv):
	1. norādot Projekta pieteikumu iesniegšanas vietu;
	2. norādot Projekta pieteikumu iesniegšanas termiņu;
	3. publicējot Konkursa nolikumu.
3. Konkursam iesniegtos Projektu pieteikumus vērtē Konkursa vērtēšanas komisija (turpmāk – Komisija), kas ir apstiprināta ar Olaines novada pašvaldības izpilddirektora rīkojumu.
4. Komisijas darbu vada tās priekšsēdētājs. Komisija ir lemttiesīga, ja tās sēdēs piedalās vairāk nekā puse no Komisijas locekļiem.
5. Komisijas lēmumus pieņem sēdes laikā, atklāti balsojot. Lēmumu atzīst par pieņemtu, ja par to balsojis Komisijas locekļu vairākums. Balsīm sadaloties vienādi, izšķirošā ir Komisijas priekšsēdētāja balss.
6. Ja par Projekta pieteikuma atbalstīšanu nav saņemts nepieciešamais balsu skaits, Projekta pieteikums ir noraidīts un netiek virzīts atkārtotai izskatīšanai Komisijā.
7. Komisijas kompetencē ir:
	1. izvērtēt Konkursam iesniegtos Projektu pieteikumus, noteikt atbalstāmos Projektus un tiem piešķiramā finansējuma apjomu;
	2. lūgt iesniedzējam precizēt Projekta pieteikumā ietverto informāciju, ja tas nepieciešams iesniegtā Projekta pieteikuma vērtēšanai, norādot atbildes sniegšanas termiņus;
	3. pieaicināt Komisijas darbā nozaru ekspertus viedokļa sniegšanai;
	4. veikt Projektu pieteikumos matemātisko aprēķinu kļūdu labojumus;
	5. sniegt atbildes uz Iesniedzēju uzdotajiem jautājumiem;
	6. noraidīt Projekta pieteikumu, ja:
		1. Projekts neatbilst Konkursa nolikumā noteiktajām prasībām;
		2. Konkursa ietvaros nav pieejams finansējums Projekta īstenošanai;
	7. lemt par atkārtota Konkursa izsludināšanu;
	8. veikt citas darbības atbilstoši Konkursa nolikumam.
8. Komisijas sēdes protokolē. Protokolu paraksta visi klātesošie Komisijas locekļi un Komisijas sekretārs, kurš nav Komisijas loceklis.

# Projekta pieteikuma dokumenti, to noformēšanas prasības un iesniegšanas kārtība

1. Projekta pieteikumu veido šādi dokumenti:
	1. pilnībā aizpildīta un parakstīta Projekta pieteikuma veidlapa (pielikums);
	2. dokuments, kas apliecina Iesniedzēja pilnvarotās personas tiesības rīkoties Iesniedzēja vārdā, ja Projekta pieteikumu iesniedz Iesniedzēja pilnvarotā persona;
	3. Projekta skice (norādāmi visu Projekta būtisko elementu izmēri cm un to izvietojums uz zemesgabala robežu plāna vai izdrukas no interneta vietnes www.topografija.lv);
	4. 1 (viena) vizualizācija, kurā uzskatāmi attēlots Projekta īstenošanas rezultāts. Elektroniski iesniegtai vizualizācijai jābūt JPG vai PNG formātā, vēlams ar izšķirtspēju 654x652 (citas izšķirtspējas vizualizāciju pielāgo).
2. Projekta pieteikumam jābūt sagatavotam valsts valodā un datorrakstā, ievērojot Ministru kabineta 04.09.2018. noteikumus Nr.558 “Dokumentu izstrādāšanas un noformēšanas kārtība”.
3. Projekta pieteikuma iesniegšanas termiņš ir 1 (viens) mēnesis no izsludināšanas brīža**.**
4. Projekta pieteikums jāiesniedz slēgtā aploksnē (izņemot Konkursa nolikuma 22.punktā paredzēto gadījumu), uz aploksnes norādot šādu informāciju:
	1. saņēmējs: Olaines novada pašvaldība;
	2. norāde “Olaines novada pašvaldības līdzdalības budžeta projektu īstenošanas konkursam”;
	3. informācija par iesniedzēju (NVO vai juridiskai personai - nosaukums, vienotais reģistrācijas numurs, juridiskā adrese, kontaktinformācija saziņai, fiziskai personai - vārds, uzvārds, personas kods, deklarētā adrese, kontaktinformācija saziņai).
5. Projekta pieteikums klātienē iesniedzams Olaines novada Valsts un pašvaldības vienotajā klientu apkalpošanas centrā (turpmāk – Centrs) Zemgales ielā 33, Olainē, Olaines novadā (pirmdienās no plkst. 9.00 līdz plkst. 19.00, otrdienās – trešdienās no plkst. 8.00 līdz plkst. 17.00, ceturtdienās no plkst. 8.00 līdz 18.00, piektdienās no plkst. 8.00 līdz plkst. 15.00). Pieteikumam pievieno Projekta pieteikuma elektronisko kopiju zibatmiņā attiecīgi MS Word (\*.doc vai \*.docx), Adobe AcrobatReader (\*.pdf formātā) ar uzrakstu “KOPIJA” vai nosūta tā elektronisko kopiju uz elektroniskā pasta adresi: **lidzdalibasbudzets@olaine.lv**.
6. Projekta pieteikumu var iesniegt elektroniski, to parakstot ar drošu elektronisko parakstu un nosūtot uz elektroniskā pasta adresi: **lidzdalibasbudzets@olaine.lv**. Iesniedzot Projekta pieteikumu elektroniski, norādāma Konkursa nolikuma 20.2. un 20.3. punktā minētā informācija un pieteikums sagatavojams vienā elektroniskā dokumenta pakotnē.
7. Projekta pieteikumi, kas iesniegti pēc Konkursa nolikuma 19.punktā norādītā termiņa netiks vērtēti.
8. Iesniedzējs ir tiesīgs pirms Projekta pieteikuma iesniegšanas termiņa beigām atsaukt iesniegto Projekta pieteikumu.
9. Iesniedzēja iesniegts Projekta pieteikums ir apliecinājums tam, ka viņš ir iepazinies ar Konkursa nolikumu, ievēros to pilnībā un uzņemas atbildību par tajā minēto prasību izpildi.
10. Visas izmaksas, kas saistītas ar Projekta pieteikuma sagatavošanu un iesniegšanu, sedz Iesniedzējs.
11. Pirms Projekta pieteikuma iesniegšanas Iesniedzējam ir nodrošināta iespēja:
	1. noskaidrot, vai Projekts attiecas uz Konkursa nolikuma 6.punktā minētajiem kritērijiem;
	2. noskaidrot attiecīgā zemesgabala īpašumtiesības un atļautās izmantošanas veidu;
	3. saņemt attiecīgā zemesgabala robežu plāna, apgrūtinājumu plāna, topogrāfijas (ja tādi ir Pašvaldības rīcībā) kopiju.
12. Lai saņemtu Konkursa nolikuma 27.punktā minēto informāciju un dokumentus, Iesniedzējam jāvēršas pie Komisijas sekretāra, nosūtot elektronisko pastu uz elektroniskā pasta adresi: **lidzdalibasbudzets@olaine.lv.**

# Projekta pieteikumu izvērtēšanas kārtība, lēmuma pieņemšana un paziņošana

1. Komisijas sekretārs reģistrē Konkursam iesniegtos Projekta pieteikumus uzreiz pēc to saņemšanas un pārbauda to atbilstību Konkursa nolikuma 7., 8., 17., 18., 19., 20., 21. un 22. punktam.
2. Komisijas sekretārs sagatavo Projekta pieteikumu atvēršanas protokolu, kurā par katru Projekta pieteikumu norāda šādas ziņas: Iesniedzēja nosaukums, Projekta nosaukums.
3. Projektu pieteikumus izskata Komisijas sēdēs 3 (trīs) kārtās. Jebkurā no kārtām Komisija var lūgt papildu informāciju no Iesniedzēja un citām valsts un pašvaldības institūcijām un/vai nozaru ekspertiem, ja tas nepieciešams Projekta vērtēšanai, norādot atbildes termiņu.
4. Pirms Projekta pieteikumu izskatīšanas Komisijas sēdē katrs Komisijas loceklis paraksta apliecinājumu, ka viņš nav personīgi ieinteresēts kādā no Konkursam iesniegtajiem Projekta pieteikumiem.
5. Ja Komisijas loceklis ir personīgi ieinteresēts kāda iesniegtā Projekta pieteikuma izskatīšanā, viņš par to informē pārējos Komisijas locekļus un nepiedalās šī pieteikuma apspriešanā un lēmuma pieņemšanā.
6. Vērtēšanas pirmajā kārtā Komisija iepazīstas ar Projekta pieteikumu atvēršanas protokolu un vērtē Projekta pieteikumu atbilstību Konkursa nolikuma 7., 8., 17., 18., 19., 20., 21. punktam, projekta realizēšanai iespējami nepieciešamo finansējumu. Atbilstošos Projekta pieteikumus Komisija virza izskatīšanai Konkursa otrajā kārtā, bet neatbilstošos noraida.
7. Vērtēšanas otrajā kārtā Komisija izvērtē iesniegtos Projektu atbilstību Konkursa nolikuma 4., 6. punkta prasībām un atbilstošos Projektus Komisija virza Attīstības nodaļai Projekta īstenošanas iespējamības izvērtēšanai, Projekta īstenošanas ietvaros veicamo darbību izvērtēšanai. Neatbilstošos Projektus Komisija noraida.
8. Vērtēšanas trešajā kārtā Komisija izvērtē Attīstības nodaļas sniegtos atzinumus par Projektu īstenošanas iespējamību, kā arī Konkursa nolikuma 37.punktā minēto informāciju, ja tāda ir pieprasīta un saņemta. Projektus, kuru īstenošana ir atzīta par iespējamu, Komisija nodod balsošanai iedzīvotājiem. Projektus, kuru īstenošana ir atzīta par neiespējamu, Komisija noraida.
9. Ja Komisijai ir šaubas par Attīstības nodaļas atzinumā norādīto, Komisijai ir tiesības pieprasīt papildu informāciju, skaidrojumus no Attīstības nodaļas, kā arī papildu informāciju no citām valsts vai pašvaldības institūcijām un/vai nozaru ekspertiem, lai noskaidrotu, vai Projekta īstenošana ir iespējama. Ja ir saņemta informācija, kas ir pretrunā ar Attīstības nodaļas atzinumā norādīto, tad Komisijai ir tiesības pieprasīt atkārtotu atzinumu.
	1. Balsot par Projektu var elektroniski aplikācijā “Olaines novads” atbilstoši autorizācijas noteikumiem.
	2. Balsot par Projektu var persona, kas sasniegusi 16 (sešpadsmit) gadu vecumu un kuras deklarētā dzīvesvieta ir Olaines novadā. 1 (viena) persona var balsot tikai 1 (vienu) reizi.
	3. Balsošana notiek 1 (vienu) kalendāro mēnesi. Balsošanas periodu norāda aplikācijā “Olaines novads” un interneta vietnē www.olaine.lv.
	4. Pēc balsošanas beigām Komisija apkopo rezultātus, un nodod Olaines novada domei apstiprināt nepieciešamo finansējumu Konkursam piešķirto finanšu līdzekļu ietvaros tiem Projektiem, kuri saņēmuši vislielāko balsu skaitu balošanas rezultātā, un nodod tos īstenošanai Attīstības nodaļai. Pārējos Projektus Komisija noraida.
	5. Komisijas lēmumu par Projekta pieteikuma noraidīšanu, kā arī par Projekta nodošanu balsošanai paziņo Iesniedzējam 10 (desmit) darba dienu laikā no attiecīgās Komisijas sēdes dienas. Iesniedzējam par finansējuma piešķiršanu tiem Projektiem, kuri balsojumā saņēmuši vislielāko balsu skaitu, tiek paziņots 5 (piecu) darba dienu laikā no attiecīgas Olaines novada domes sēdes.

kārtā;

* 1. Komisija var izbeigt Konkursu bez rezultātiem, ja:
		1. nav iesniegts neviens Projekta pieteikums;
		2. visi iesniegtie Projekta pieteikumi ir noraidīti Konkursa pirmajā un otrajā
		3. konstatē citu būtisku iemeslu, kas liedz turpināt Konkursa norisi.
	2. Paziņojumu par Konkursa rezultātiem publicē Pašvaldības oficiālajā tīmekļa vietnē [www.olaine.lv](http://www.olaine.lv), pašvaldības informatīvajā izdevumā “Olaines domes vēstis “ un aplikācijā “Olaines novads”, norādot Projekta nosaukumu, realizācijas vietu un Iesniedzēju.
	3. Aplikācijā “Olaines novads” publicē informāciju par visiem iesniegtajiem Projektiem, tajā skaitā noraidītajiem. Pie Projekta, kas nodots balsošanai, tiks nodrošināta iespēja publicēt Iesniedzēja sagatavotu videoklipu, kas interesantā, saistošā formā sniedz informāciju par Projektu.

# Projekta īstenošanas nosacījumi

* 1. Konkursa kārtībā Olaines novada domes apstiprināto Projektu īsteno Attīstības nodaļa, ievērojot programmas līdzekļu piešķiršanas, sadalīšanas un apmaksas kārtības iekšējos noteikumus.
	2. Ja Projekta īstenošanas stadijā objektīvu apstākļu dēļ veic izmaiņas Projektā, par to informē Iesniedzēju.
	3. Ja Projekta īstenošanas stadijā konstatē objektīvus apstākļus, kas liedz īstenot Projektu, Projekts netiek īstenots.
	4. Projekta īstenošanas laikā un pēc īstenošanas pie objekta izvieto informatīvu plāksni/stendu ar informāciju, ka Projekts ir īstenots Olaines novada līdzdalības budžeta projektu īstenošanas konkursa ietvaros, t.sk. norādot Projekta nosaukumu un Iesniedzēju.
	5. Projektu īstenošanas gaitu uzrauga Olaines novada pašvaldības izpilddirektors.
	6. Pēc Projekta īstenošanas Attīstības nodaļa iesniedz Olaines novada pašvaldības izpilddirektoram un Olaines novada domei:
		1. atskaiti par Projekta īstenošanai piešķirtā finansējuma izlietojumu;
		2. atskaiti par Projekta īstenošanas gaitu un rezultātiem.

Domes priekšsēdētājs A.Bergs